هولندده 4 تورک‌ه، 40 مترمربعلیک مسجیدین کوللیه‌یه دؤنوشدورولمه‌سینه و اورادا ائدیلن فعالیت‌لرله شهردکی اینتقراسیون تامین ائتدیک‌لری قاتقی سببیله کرالیت نیشانی وئریلدی. اسخیدام شهرین‌دکی میللی گؤروش تشکیلات‌لارینا باغلی ییلدیز ایسلام مرکزی (ییم) مسجیدی‌نین سالونوندا تشکیل ائدیلن مراسیمده، 81 یاشین‌داکی محمت قیلینج، 77 یاش‌لی مصطفی گونگؤر و 63 یاشین‌داکی عرفان اولوسوی، کرالیت نیشانینی اسخیدام بلدیه باشقانی جور لامرس‌ین الین‌دن آلدی.
کرال نیشانینا لاییق گؤرولن لاکین کئچن آی وفات ائدن 1938-جی ایل دوغوملو دورسون علی باشالان‌ین نیشانی ایسه اوغلو موکرمین باشالانا وئریلدی.
اسخیدام‌دا 1980لی ایللردن بری کؤنول‌لو اولا‌راق ایجرا ائتدیک‌لری ایشلرله جمعیتده اؤنجو اولان قیلینج، گونگؤر، اولوسوی و باشالان، ییلدیز ایسلام مرکزی مسجیدی‌نین تیکیلمه پروسه‌سینه باش‌دان سونا قدر تامین ائتدیک‌لری قاتقی و اورادا ائدیلن فعالیت‌لرله شهردکی اینتقراسیونا وئردیک‌لری دستک سببین‌دن کرالیت نیشانینا لاییق گؤرولدو.
